[{"text_idx": "#000007", "text": "Tomatiseemned Paprika seemned Kurgiseemned eluslooduse aiad"}, {"text_idx": "#000032", "text": "kasvuhoone kasutamine kasvuhoone taimed talveaiad"}, {"text_idx": "#000035", "text": "Mustika kasvatamine 38.2k viewsToaravimtaim Aaloe kasvatamine ja kasutamine 30.4k viewsTomati kasvatamine kasvuhoones 29.5k viewsVaarikate kasvatamine 26.4k viewsSibula kasvatamine 25.9k viewsFu\u0308u\u0308sali kasvatamine ja kasutamine 25.6k viewsTomati seemnete ku\u0308lvamine, tomatitaimede pikeerimine ja kasvatamine 24.8k viewsArbuusi kasvatamine avamaal ja kasvuhoones 24.8k viewsAedherne kasvatamine ja kasutamine 24.2k viewsKasvuhoonesse ja aeda sobivad kurgisordid 18.8k views"}, {"text_idx": "#000036", "text": "Astelpaju kasvatamine ja kasutamine. Kindlasti oled palju kuulnud astelpaju kasulikkusest? See ei ole mu\u0308u\u0308t ning ko\u0303igil tasub oma aeda istutada va\u0308hemalt u\u0308ks paar astelpaju po\u0303o\u0303said. Miks just paar ning mida tuleb astelpaju kasvatamisel silmas pidada, seda saadki lugeda ja\u0308rgnevast loost."}, {"text_idx": "#000037", "text": "Astelpaju on hea ehistaim ilusate atraktiivsete viljadega. Hilissu\u0308gisel pa\u0308rast lehtede langemist on viljad tugevalt kinnitunud okste ku\u0308lge ning annavad po\u0303o\u0303sale va\u0308ga ilusa va\u0308limuse. Paljudes Euroopa riikides ongi ta kasutusel eelko\u0303ige ilutaimena."}, {"text_idx": "#000038", "text": "Hea kohanemine, kiire kasv, juurevo\u0303sude abil paljunemine, la\u0308mmastiku sidumise vo\u0303ime- see ko\u0303ik on teinud astelpaju sobivaks mullatingimuste parandamisel, ko\u0303nnumaade metsastamisel ja kaevanduspiirkondade haljastamisel."}, {"text_idx": "#000039", "text": "Olenevalt alamliigist ja rassist on astelpaju kas puu, po\u0303o\u0303sas-puu vo\u0303i po\u0303o\u0303sas. Eestis on ta enamasti po\u0303o\u0303sa staatuses. Astelpajude lehed on piklikud ja kitsad. Marjad va\u0308rvuselt kollased, oranz\u030cid vo\u0303i punakad. Sees on enamasti u\u0308ks pruunikas seeme."}, {"text_idx": "#000040", "text": "Kuid miks peab aeda istutama va\u0308hemalt kaks po\u0303o\u0303sast? Nimelt on astelpaju tu\u0308u\u0308piline tuultolmleja ja taimed on kahekojalised- st, et u\u0308hel taimel on ainult emaso\u0303ied ja teisel isaso\u0303ied. Sugude vahel saab vahet teha alles siis, kui on arenenud o\u0303iepungad. See toimub alles kolmandal aastal. Isastaime o\u0303iepung on suur ja paljusoomuseline, tipu suunas ahanev. Va\u0308limusel meenutab ta pisikest ma\u0308nnika\u0308bi. O\u0303itsemise ajal soomused avanevad ja na\u0308htavale tulevad tolmukad. Emastaime o\u0303iepungad on va\u0308iksemad ja piklikumad, tipu suunas laienevad. Po\u0303hiliselt koosnevad nad kahest suuremast soomusest. O\u0303itsemise ajal tuleb na\u0308htavale emakakael. Vilju kannavad loomulikult ainult emastaimed, isastaimed on tolmeldajad. Seega peab aias kasvama va\u0308hemalt kaks erinevast soost puud, et u\u0308helt marju saada. Astelpaju o\u0303itseb tavaliselt maikuus ning marjad hakkavad valmima septembris."}, {"text_idx": "#000041", "text": "Astelpaju paljundatakse tavaliselt kas seemnetega, pistokstega vo\u0303i haljaspistikutega. Oma aeda oleks ko\u0303ige sobivamaks po\u0303o\u0303saste uuendamise viisiks valida pistokstega vo\u0303i seemnetega paljundamine."}, {"text_idx": "#000042", "text": "Ko\u0303ige lihtsam viis on loomulikult seemnetest paljundamine. Sellisel juhul vo\u0303ib su\u0308gisel panna potti seemned ning oodata, kuni nendest sirguvad taimed, mis on lo\u0303puks piisavalt suured, et o\u0303ue oma kohale istutada."}, {"text_idx": "#000043", "text": "Pistokstega paljundamisel lo\u0303igatakse need kevadel enne pungade puhkemist la\u0308htepo\u0303o\u0303sa juurdekasvu keskosast \u2013 pikkusega 20 cm. Alumised osad ja ladvaosa pistikuks ei ko\u0303lba. Lo\u0303igatud oksad pannakse niiskesse liiva 10-15 kraadi juures juurduma ku\u0308mneks pa\u0308evaks, seeja\u0308rel vo\u0303ib need asetada ka vette."}, {"text_idx": "#000044", "text": "Mullale, kuhu istutatakse pistikud, segatakse juurde liiva ja komposti. Juurdumiseks sobiv temperatuur on 20-25 kraadi. Sellisel juhul juurduvad pistikud kuue na\u0308dala jooksul."}, {"text_idx": "#000045", "text": "Astelpaju vilju on su\u0308gisel ko\u0303ige parem koguda ka\u0308sitsi. Olenevalt sordist hakkavad astelpaju viljad valmima alates augustist. U\u0308he sordi koristusaeg ja\u0308a\u0308b tavaliselt paari na\u0308dala piiridesse. Koristusku\u0308psed viljad on alguses ko\u0303vad ja tihedad. Ta\u0308isku\u0308psed viljad muutuvad pehmeks ja noppimisel purunevad kergesti. Pa\u0308rast purunemist riknevad need pa\u0308evaga. Hapu mahl vo\u0303ib panna ka\u0308ed kipitama ja sellepa\u0308rast on hea kanda na\u0308iteks o\u0303hukesi latekskindaid."}, {"text_idx": "#000046", "text": "Astelpaju kasvatamine on suhteliselt lihtne kuna ta ei vaja erilist va\u0308etamist. Siiski on hea teada, et astelpaju on suhteliselt niiskuslembeline ja kuumal suvepa\u0308eval vo\u0303iks teda kasta. Samas ei talu ta seisvat vett ning seega ei tohi teda ka u\u0308le kasta. Astelpaju vo\u0303iks panna kasvama kohta, kuhu kevadel ei kogune lumasulamisvesi ning kuhu on kavas hiljem muru ku\u0308lvata. Tal on no\u0303rgad pinnala\u0308hedased juured ning neid vo\u0303ib mullaharimine vigastada. Murul on ka marju mugavam korjata."}, {"text_idx": "#000048", "text": "Astelpaju kasvatamine ja marjade sa\u0308ilitamine"}, {"text_idx": "#000049", "text": "Astelpaju marju vo\u0303ib sa\u0308ilitada nii temast moosi tehes, kui ka su\u0308gavku\u0308lmutades. Viimasel juhul sa\u0308ilivad vitamiinid paremini ja neid on astelpajus palju."}, {"text_idx": "#000051", "text": "Tarbides regulaarselt va\u0308hestes kogustes astelpajumarju, on vo\u0303imalik tugevdada immuunsu\u0308steemi ning va\u0308ltida erinevaid haigusi talvisel hooajal."}]